היבטי מיסוי בסיום יחסי עובד ומעביד

בהסכם  עבודה  של עובדת יש סעיף,  המורה על מתן "הודעה מוקדמת" של שלושה חודשים.

עובדת זו עבדה במקום עבודתה במשך 10 שנים; וב-25 בפברואר 2001 - היא קיבלה מכתב פיטורים, והפיטורים היו לאלתר.

מאחר שהעובדת פוטרה לאלתר, ומאחר שהחברה לא הספיקה לבצע במשכורת פברואר 2001 את כל התשלומים המגיעים לה - תשלם החברה לעובדת באמצעות התלוש של חודש מארס 2001 את הפריטים לקמן:

l תמורה כספית בעבור 3 חודשי "הודעה מוקדמת".

l הפרש דמי הבראה.

l מענק חג.

השאלות הן:

1. האם התשלומים הללו חייבים בתשלום דמי ביטוח לאומי עליהם או הם פטורים ממנו ?

2. מה הוא יום סיום יחסי עובד ומעביד של העובדת, אשר יצוין, בטופס לתביעת דמי אבטלה: 25.2.2001, או 31.3.2001 בשל תלוש לחודש מארס על התשלומים הנוספים לסגירת חשבון ?

יניב גבריאל משיב:

התשובה על פניית השואלים מובאת כאן בכפיפות לעובדות הכלולות בפנייה.

u

לשאלה 1:

תשלום בעד חודשי "הודעה מוקדמת", לאחר סיום יחסי עובד ומעביד, יהא פטור מתשלום דמי ביטוח לאומי ודמי ביטוח בריאות(*).

עם זאת - יתר רכיבי השכר, המפורטים בפניית השואלים, יהיו חייבים בדמי ביטוח לאומי ובדמי ביטוח בריאות; וזאת, על אף סיום יחסי עובד ומעביד.

לשאלה 2:

ככלל - התאריך הקובע לעניין "תביעת דמי אבטלה" מהמוסד לביטוח לאומי הוא מועד סיום יחסי עובד ומעביד.

כפועל יוצא מכך - התאריך הקובע הוא: 25.2.2001

יש לשים לב, כי ב"תביעת דמי אבטלה" מהמוסד לביטוח לאומי אין לכלול רכיבי שכר שאינם חייבים בדמי ביטוח לאומי ובדמי ביטוח בריאות ואין לכלול תשלומים ששולמו לעובד לאחר סיום יחסי עובד ומעביד, כגון: מענק פרישה, פדיון חופשה,  הודעה מוקדמת, דמי הסתגלות וכיוצ"ב.

(*) הפניית המשיב:
חוק הביטוח הלאומי [נוסח משולב], התשנ"ה-1995.

 ____________________________________________________________________
יניב גבריאל, הוא מומחה מס אשר שימש בעבר כיועץ מיוחד לרשות המיסים בישראל בנושאי מיסים ושינויי חקיקה. משמש כמנהל וכבעלים של המכללה למיסים ולחשבונאות. בעל נסיון של כ-20 שנים בתחום ההוראה וממציא שיטות לימוד ייחודיות לכל המקצועות. המכללה למיסים ולחשבונאות נוסדה לפני כ-15 שנים והיא בעלת נסיון עשיר של אלפי בוגרים שנקלטו במשק העבודה, והגיעו לעמדות מפתח, שמהן הם ממשיכים לשלוח תלמידים למכללה למיסים ולחשבונאות. המכללה למיסים ולחשבונאות מציעה מגוון קורסים והשתלמויות בתחום המיסים והחשבונאות כגון:
חשב שכר בכיר   |   חשב שכר   |   מחשוב שכר   |   מרתון לנכשלים בחשבות שכר   |   חשבונאי פיננסי   |   הכשרה מעשית למנהלי חשבונות   |   הצהרות הון   |   אמנות הדיון במס הכנסה   |   מרתון לנכשלים בייעוץ מס   |   מיסוי מקרקעין   |   מס ערך מוסף   |   ביטוח לאומי   |   דיני עבודה   |   יועצי מס   |   חשבונאי בכיר מדופלם   |   ניתוח דוחות כספיים   |   הנהלת חשבונות סוג 2 + 1   |   הנהלת חשבונות סוג 3   |   תכנון מס בפרישה   |   ביקורת פנימית   |   חשבים ומנהלי כספים   |   תמחיר תקציב ובקרה   |   ניהול עסקי   |   העצמה ויזמות עסקית   |   ניהול עמותות ומלכ"רים   |   ניהול תקציב משפחתי   |   הכשרת מאמנים עסקיים   |   השבחת חברות   |   מיסוי שוק ההון   |   ניהול סיכונים   |   הכשרת דירקטורים   |   הכשרת מנהלים   |   חשיבה עסקית   |   ניהול עסקים   |   ניהול משאבי אנוש   |   תכנוני מס   |   ניהול ספרים   |   מיסוי עסקאות קומבינציה   |   מיסןי היחיד   |   יסודות ודיני ביטוח   |   כלכלה   |   חשבונאות   |   סטטיסטיקה   |   מימון   |   ביטוח פנסיוני   |   ניתוח ניירות ערך   |   ביטוח רכוש   |   ביטוח תאונות   |   ביטוח ימי   |   סוגי רישיונות  |   כלכלה  |   חשבונאות   |   סטטיסטיקה ומימון  |   דיני ניירות ערך ואתיקה מקצועית   |   בחינה מקצועית א'  |   בחינה מקצועית ב'  |   סוגי רישיונות  |   תגיות   |   מפת האתר   |   
לפרטים נוספים ולהרשמה ניתן לפנות בטלפון (רב קווי) 1-700-700-088 או להיכנס לכתובת המכללה באינטרנט : www.taxcollege.co.il